Тақырыбы: «Білімді ұрпақ - ел болашағы»

 Көрнекті тұлға А. Байтұрсынұлы «Балам дейтін ел болмаса, елім дейтін бала қайдан болсын» деген екен. Бұл жолда үлкен ізденіс, парасат қажет.

 Қазіргі білім жүйесінің негізгі мақсаты – оқушыға білім беріп қана қоймай, өздігінен білім алуды дамыта отырып, білімді өз бетінше меңгеруіне, теориялық білімін іс жүзінде пайдалануға өз бетінше ізденуге, сыни тұрғыдан ойлай білуге, идеясын ұсынуға, өз білімін бағалап, алған білімін өмірде қолдана білуге үйрету.

 Ұлы Абай атамыз айтқандай «Үш-ақ нәрсе адамның қасиеті: жылы жүрек, нұрлы ақыл, ыстық қайрат» деген үнінен неге болса да жауап табуға болады. Осы үш қасиеті бар адам қай қоғамда білім алсада, еңбек етсе де өз ортасының жаны, жүрегі, ұйытқысы.

 Алдымызда отырған әрбір бала Тәуелсіздігіміздің тұғырын биік ұстау, Отанын, ана тілін сүю, салт –дәстүрімізді құрметтеу сияқты құндылықтарымызды дәріптей алса, бұл әр ата - ана, ұстаз үшін бақыт! Елбасымыз Н.Ә. Назарбаев өзінің «Рухани жаңғыру», «Ұлы даланың жеті қыры» мақалаларында бүгінгі қоғам дамуында жастардың орны ерекше екендігіне баса назар аударды. Сондай- ақ, мектеп түлектерін, жұмыссыздарды, жастарды кәсіптік біліммен қамтуға мүмкіндік жасап отыр.

 Білім беру саласының қаншалықты маңызды екендігін жұртшылықтың назарын аударды.

 Білімсіз жаңа қоғамда өмір сүру мүмкін емес. Қазіргі уақыт талабы кәсіби білікті, бәсекеге барынша қабілетті, ұлтжанды азамат тәрбиелеу өзектілігін алға тартады.

 «Бұлақ көрсең көзін аш» дегендей, қазақ жастарын білімге бағыттайық. Олар экономиканы, ғылымды дамытуға, ел үшін еңбектенуге міндетті. Білімді, білікті маман болуға шақырып, жалынды еңбек етуге дайындайық.

 Жаңартылған білімберу мазмұны бойынша жасалып жатқанбастамалар мен жаңа қадамдар өз жемісін берері анық.

 Абай атамыздың 17 қара сөзіндегі қажырлы қайрат,нұрлы ақыл, жылы жүрек бірлесе жұмыс атқарса, бұл жаңашылдықта ұрпағымыздың дамыған ел қатарына өркендеп, көркейері сөзсіз.